MT
L 229/32
Il-Ġurnal Uffiċjali tal-Unjoni Ewropea
18.9.2023
Artikolu 21
Atturi ewlenin tas-suq L-Istati Membri għandhom, f’kooperazzjoni mal-Kummissjoni f’konformità mal-Artikolu 19, jidentifikaw l-atturi ewlenin tas-suq tul il-ktajjen tal-provvista tas-semikondutturi stabbiliti fit-territorju tagħhom, filwaqt li jqisu l-elementi li ġejjin: (a) l-għadd ta’ impriżi oħra tal-Unjoni li jiddependu fuq is-servizz jew fuq l-oġġett ipprovdut minn attur tas-suq; (b) is-sehem mis-suq tal-Unjoni jew mis-suq globali tal-attur ewlieni tas-suq għal tali servizzi jew oġġetti; (c) l-importanza ta’ attur tas-suq fiż-żamma ta’ livell suffiċjenti ta’ provvista ta’ servizz jew ta’ oġġett fl-Unjoni, filwaqt li titqies id-disponibbiltà ta’ mezzi alternattivi għall-forniment ta’ dak is-servizz jew ta’ dak l-oġġett; (d) l-impatt li tfixkil fil-provvista tas-servizz jew tal-oġġett ipprovdut mill-attur tas-suq jista’ jkollu fuq il-katina talprovvista tas-semikondutturi u fuq is-swieq dipendenti tal-Unjoni.
Ta qsi m a 2 Tw i ssi j ie t u l -a tti vaz z jo ni t a l -f aż i ta ’ kr iż i
Artikolu 22
Twissijiet u azzjoni preventiva 1.
Meta awtorità nazzjonali kompetenti ssir konxja ta’ riskju ta’ interruzzjoni serja fil-provvista tas-semikondutturi, jew ikollha informazzjoni konkreta u affidabbli li ser jimmaterjalizza xi fattur ta’ riskju jew avveniment rilevanti ieħor, hija għandha twissi lill-Kummissjoni mingħajr dewmien żejjed. 2.
Meta l-Kummissjoni ssir taf b’riskju ta’ interruzzjoni serja fil-provvista tas-semikondutturi jew ikollha informazzjoni konkreta u affidabbli li ser jimmaterjalizza xi fattur ta’ riskju jew avveniment rilevanti ieħor, inkluż abbażi ta’ indikaturi ta’ twissija bikrija, wara twissija skont il-paragrafu 1 jew minn sħab internazzjonali, hija għandha, mingħajr dewmien żejjed, twettaq l-azzjonijiet preventivi li ġejjin: (a) issejjaħ laqgħa straordinarja tal-Bord Ewropew dwar is-Semikondutturi biex tikkoordina l-azzjonijiet li ġejjin: (i)
tiddiskuti s-severità tal-interruzzjonijiet fil-provvista tas-semikondutturi;
(ii) tiddiskuti jekk il-bidu tal-proċedura msemmija fl-Artikolu 23 ikunx meħtieġ u proporzjonat; (iii) tiddiskuti jekk ikunx xieraq, meħtieġ u proporzjonat għall-Istati Membri li jixtru b’mod konġunt semikondutturi, prodotti intermedji jew materja prima bħala miżura preventiva (“akkwist konġunt”); (iv) tidħol fi djalogu mal-partijiet ikkonċernati tal-katina tal-valur tas-semikondutturi bil-ħsieb li jiġu identifikati, imħejjija u possibbilment ikkoordinati miżuri preventivi; (b) f’isem l-Unjoni, tidħol f’konsultazzjonijiet jew f’kooperazzjoni ma’ pajjiżi terzi rilevanti bl-għan li tfittex soluzzjonijiet kooperattivi biex tindirizza t-tfixkil fil-katina tal-provvista, f’konformità mal-obbligi internazzjonali li jista’ jinvolvi, fejn xieraq, it-twettiq ta’ koordinazzjoni f’fora internazzjonali rilevanti; (c) titlob lill-awtoritajiet nazzjonali kompetenti jivvalutaw l-istat ta’ tħejjija tal-atturi ewlenin tas-suq.